Tipsport liga 2019/2020

Tipsport liga 2019/2020 bola 27. sezónou najvyššej klubovej súťaže v ľadovom hokeji na Slovensku. Riadiacim orgánom súťaže bol Slovenský zväz ľadového hokeja. Sezóna bola 11. marca 2020 predčasne ukončená pred koncom nadstavbovej časti kvôli epidémii koronavírusu COVID-19.

Tipsportligové kluby 
V sezóne 2019/2020 v nej hralo 13 mužstiev, vrátane dvoch maďarských klubov, ktoré nemohli zostúpiť. Po siedmich rokoch sa do ligy vrátil Slovan Bratislava, ktorý hral sedem sezón v KHL. Žiadne mužstvo zo súťaže nevypadlo.

Predčasné ukončenie ročníka 
Predstavitelia klubov spoločne s Pro-hokejom a Richardom Lintnerom rozhodli 11. marca 2020, že sezóna 2019/2020 bude predčasne ukončená pred koncom nadstavby kvôli epidémii koronavírusu COVID-19. Proti tomuto rozhodnutiu pôvodne protestovala hráčska asociácia SIHPA, vzhľadom na možné porušenie práv hokejistov pri pravdepodobnom nevyplatení odmien za vytýčené ciele. Nakoniec však aj SIHPA rozhodnutie akceptovala, keďže alternatíva v podobe dohratia sezóny pred prázdnymi štadiónmi by bola ekonomicky aj logisticky nereálna. Do ukončenia sezóny viedol tabuľku tím HC ’05 iClinic Banská Bystrica. O tom, či mu bude udelený titul majstra Slovenska alebo víťaza ligy, sa malo rozhodnúť neskôr. 12. marca 2020 najprv Ligová rada rozhodla, že titul majstra, ako aj ďalšie medailové priečky, budú udelené tímom, ktoré boli v čase prerušenia ligy na prvých troch miestach tabuľky, t.j. Banskej Bystrici, Bratislave a Košiciam. Výkonný výbor SZĽH však 31. marca 2020 rozhodnutie Ligovej rady zrušil, sezóna tak ostala bez majstra. Najlepším strelcom sezóny bol do dátumu jej predčasného ukončenia Marcel Haščák z klubu HC Košice s 33 gólmi.

Tabuľka základnej časti

Prvá fáza

Poznámka 
 Poprad a Zvolen získali v základnej časti po 87 bodov, v prospech Popradčanov a ich 4. miestu hovorí lepšia bilancia so Zvolenčanmi vo vzájomných zápasoch: tím z Popradu získal 6 bodov, Zvolen tiež 6, tak rozhodol počet strelených gólov: Poprad 14 a Zvolen 13.

Tabuľky nadstavby Skupiny A a B

Skupina A o 1. - 6. miesto

Skupina B o 7. - 12. miesto

Play-off 
Play-off sa z dôvodu predčasného ukončenia ligy nekonalo.

Poznámky

Referencie

Externé odkazy 
 Oficiálna stránka

Ľadový hokej v 2019
Ľadový hokej v 2020
Sezóny slovenskej hokejovej ligy
Tipsport liga